शिवपुरी(HNN)। देश की राजधानी दिल्ली से शिवपुरी जिले के लिए बड़ी खबर आ रही है। मात्र 36 घंटे पहले कोलारस के विधायक निर्वाचित हुए महेन्द्र सिंह यादव का चुनाव शून्य घोषित होने की सूचना मिली है। खबर है कि महेंद्र यादव का निर्वाचन प्रमाण पत्र जब्त करने के आदेश जारी हो गए हैं एवं उनके शपथग्रहण पर रोक लगा दी गई है। चौंकाने वाली बात तो यह है कि कांग्रेस की एक शिकायत से उठे बवंडर के बाद यह स्थिति निर्मित हुई। यानि, कांग्रेस के विधायक अपने ही बुने जाल में उलझ गए। हालांकि अभी उनके पास अपील करने का अधिकार है परंतु इससे पहले वो शपथग्रहण नहीं कर पाएंगे।